Tikkwal, ad as-d-tekk Fafa si sdat, tikkwal ad d-tuɣal ɣer deffir, ad tessami Sseεdi uɣer yella uεekkaz, am urgaz. Walakin, _aεni ula d lmal i tettu iḥbiben? _ Acḥal d abrid iten-teḥqer yemma Σu! Mi ara taf deg ubrid cwiṭ n leḥcic, ad teḥbes, ad teknu ɣer-s aqerru-is, sakin ad asen-teẓẓu dinna alamma temceh-itt. Nutni, ad εyun tezzin-as di sin; ad εyun ttεeggiḍen, ad εyun ttdeggiren deg-s s yifassen, s tuyat-nsen, s waεrur: yemma Σu, la tetthuzzu kan aqerru-is, teteffeẓ, am tin ara sen-d-yinin: deggret neɣ qqimet! Teḥṛem fell-i ma mbawleɣ s yagi awer dtettawim sebεa usebεin am kunwi! Alamma fukkeɣ!